Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106871&kokkuvotted=false&jaotusedVaikimisiAvatud=
Timestamp: 2020-02-29 01:52:24+00:00
Document Index: 3231464

Matched Legal Cases: ['Riigikohus ', 'Riigikohus ', '§ 162', 'Riigikohus ', '§ 215', 'Riigikohus ', 'kohus ', '§ 5', '§ 811', '§ 812', 'Riigikohus ', '§ 215', '§ 5']

kohtu tegevus prokuröri taotlusega mittenõustumisel süüdistuse muutmise küsimustes
süüdistuse muutmise tingimused
uue süüdistuse esitamise tingimused
3-1-1-6-00 Riigikohus 18.01.2000
Kohtualuse süüdistamisel mitmes kuriteos tuleb kohtuotsuses näidata, milline KrK säte millise õigusvastase teo hõlmab.
Prokuöripoolne süüdistuse muutmine alles kohtuliku vaidluse käigus ei ole kooskõlas KrMK §-ga 215.
Juhul kui ebaseaduslik metsaraie pandi toime enne uue Metsaseaduse jõustumist 9. jaanuaril 1999, on kohtuotsuses tarvis näidata, kas süüdlase kriminaalvastutuse alus on uue seaduse tõttu ära langenud või püsima jäänud.
3-1-1-48-98 Riigikohus 31.03.1998
Politseiprefekti nõustumine haldusaresti kandvate isikute kasutamisega tema elamu ehitamisel tasuta tööjõuna võib moodustada ametialaste kohustuste mittevastava täitmise prefekti kui ametiisiku poolt KrK § 162 mõttes.
Süüdistuse formulatsiooni niisugusel muutmisel, millega ei halvendata kohtualuse seisundit ega tehta süüdistuses varemesitatuga võrreldes olulisi erinevusi, puudub vajadus esitada uus süüdistus.
3-1-1-45-98 Riigikohus 24.03.1998
kohtuliku arutamise piiride kindlaksmääratus esitatud süüdistuse mahuga (KrMK § 215)
Süüdistuse muutmine kohtus on lubatud ka juhul, kui muuta on tarvis üksnes kuriteo kvalifikatsiooni seoses sellega, et endise sisuga seadusesäte on kriminaalasja arutamise ajaks paigutatud KrK eriosa sama paragrahvi mõnda teise lõikesse täiendpunktina.
Laenulepingu sõlmimine mitte tsiviilõigusliku vahekorra loomise, vaid pettuse teel võõra vara saamise eesmärgil võib moodustada kelmuse.
3-1-3-2-97 Riigikohus 14.01.1997
Juhul kui kohus korraldaval istungil ei pea põhjendatuks prokuröri taotlust anda isik kohtu alla uues või muudetud süüdistuses, jätkatakse kohtulikku arutamist selle süüdistuse alusel, milles isik oli varem kohtu alla antud, või kriminaalasjas menetlus lõpetatakse. Viimasel juhul ei ole KrMK § 5 lg-s 2 kehtestatud piirang kohtule siduv.
Erinevalt KrK § 811 lg 2 p-st 1, mis enne 17. aprilli 1996. a seaduse jõustumist kehtestas vastutuse Eesti Vabariigi riigipiiri ebaseadusliku ületamise eest isikute grupi eelneval kokkuleppel, näeb KrK § 812 lg 2 p 1 ette vastutuse isiku ebaseaduslikult üle Eesti Vabariigi riigipiiri või ajutise kontrolljoone toimetamise eest isikute grupi poolt.
3-1-3-19-96 Riigikohus 18.06.1996
kohtuliku arutamise ese
Kuriteoepisoodina mõeldakse KrMK § 215 lg-s 1 kuriteosündmust KrMK § 5 lg 1 p 1 mõttes. Sellest tulenevalt on süüdistuse muutmine või uue süüdistuse esitamine kohtus lubatud vaid juhul, kui see toob kaasa kuriteokoosseisu, mitte aga kuriteosündmuse muutumise
Kohtus uue süüdistuse esitamine uue kuriteosündmuse osas on kriminaalmenetluse seaduse oluline rikkumine.